Π.Α.Σ. Γιάννινα (καλαθοσφαίριση ανδρών)

Ο Πανηπειρωτικός Αθλητικός Σύλλογος Γιάννινα είναι ελληνικό αθλητικό σωματείο που δραστηριοποιείται στην πόλη των Ιωαννίνων. Ιδρύθηκε το καλοκαίρι του 1966 μετά από συγχώνευση δύο προγενέστερων ιστορικών συλλόγων της Ηπείρου, του Ατρομήτου Ιωαννίνων (1928) και του Αβέρωφ (1932).«Ιστορία», πληροφορίες στον επίσημο ιστότοπο του ερασιτέχνη Π.Α.Σ. Γιάννινα. Οι αθλητές του αγωνίζονται με χρώματα το λευκό και το μπλε (σε διάφορες αποχρώσεις). Το έμβλημα του συλλόγου προέρχεται από τη μία όψη ενός αργυρού δίδραχμου που χρονολογείται από την εποχή του Κοινού των Ηπειρωτών (232-167 π.Χ.). Πρόκειται για απεικόνιση ενός ταύρου, ιερού ζώου από τα πανάρχαια χρόνια της Μεγάλης Θέας, αλλά και σύμβολο του Δια. Τον ταύρο περιστοιχίζει ένα στεφάνι βελανιδιάς (το ιερό δέντρο της Δωδώνης), ενώ υπάρχει και η επιγραφή ΑΠΕΙ ΡΩΤΑΝ (των ΗΠΕΙΡΩΤΩΝ).«Έμβλημα», πληροφορίες στον επίσημο ιστότοπο του ποδοσφαιρικού τμήματος του Π.Α.Σ. Γιάννινα.

Τα τμήματα καλαθοσφαίρισης του Π.Α.Σ. Γιάννινα διαθέτουν τη νομική μορφή ερασιτεχνικών σωματείων. Έδρα τους αποτελούσε μέχρι πρόσφατα το Κλειστό Γυμναστήριο Λιμνοπούλας, τμήμα του Π.Ε.Α.Κ. Ιωαννίνων. Το ανδρικό τμήμα μετρά μερικές δεκαετίες ιστορίας, χωρίς ωστόσο να έχει διακριθεί ακόμη διαχρονικά σε πανελλαδικό επίπεδο. Τελευταία αξιοσημείωτη προσπάθεια αναδιοργάνωσής του έλαβε χώρα το 2010,«Ξεκίνησε η επόμενη μέρα στο basket», ανακοίνωση στον επίσημο ιστότοπο του ερασιτέχνη Π.Α.Σ. Γιάννινα, 24 Απριλίου 2010. με την ομάδα να ανεβαίνει για πρώτη φορά στην ιστορία της στη Γ' Εθνική Κατηγορία τον Απρίλιο του 2018.«Π.Α.Σ.… για τη δόξα!», αφιέρωμα στον ιστότοπο Basketa.gr, 28 Απριλίου 2018. Την επόμενη χρονιά η επίσημη έδρα του συλλόγου μεταφέρθηκε στο Νέο Κλειστό Γυμναστήριο Ιωαννίνων, χωρητικότητας 450 καθήμενων θεατών.Νέο Κλειστό Γυμναστήριο Ιωαννίνων, επίσημος ιστότοπος.

 Ιστορική αναδρομή 
 Πρώτες δεκαετίες 

Για το κύπελλο Ελλάδος 1981-82 αντιμετώπισε για τον προκριματικό γύρο την ΓΕ Ιωαννίνων και ηττήθηκε με σκορ 80-50.

Για το κύπελλο Ελλάδος 1982-83 ο ΠΑΣ Γιάννινα κέρδισε εκτός έδρας τον ΑΓΟ Φιλιππιάδας και τον κέρδισε με 57-54. Στην συνέχεια κέρδισε εντός έδρας τον Κεραυνό Ποταμού Κέρκυρας με 51-42

Στο Κύπελλο Ελλάδος της περιόδου 1984-85 για το προκριματικά έπαιξε κατά σειρά με την Αναγέννηση Άρτας εκτός,την οποία νίκησε με 78-58,τον ΑΣ Κόρκυρα εντός,τον οποίο νίκησε 71-63 στην παράταση,τον Κερκυραικό ΓΣ πάλι εντός με 58-54 και την ΓΕ Αγρινίου εκτός με 65-53.Στην συνέχεια διασταυρώθηκε με τη Γυμναστική Ένωση Ηρακλείου στα πλαίσια του Ομίλου Νότου. Ωστόσο το παιχνίδι κατακυρώθηκε υπέρ της αντίπαλης ομάδας με 2-0.«Αποτελέσματα Κυπέλλου Ελλάδος Ανδρών 1984-1985», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

Για το κύπελλο Ελλάδος 1985-86 αντιμετώπισε την ΓΕ Ιωαννίνων ως τυπικά γηπεδούχος και έχασε στην παράταση με 55-53.  

 Τελευταία αναδιοργάνωση (2005-2017) 
Ο Π.Α.Σ. Γιάννινα επαναδραστηριοποιήθηκε στο χώρο της καλαθοσφαίρισης το 2005, λειτουργώντας αρχικά ως ακαδημία νεαρών ηλικιακά αθλητών και των δύο φύλων. Πρωτοστάτης και δημιουργός ήταν ο Κώστας Αναστασίου. Με τη γυναικεία ομάδα ήδη να παρουσιάζει άνθηση, το καλοκαίρι του 2010 ανακοινώθηκε οργανωμένη προσπάθεια για να δοθεί ώθηση στο άθλημα στην ευρύτερη πόλη των Ιωαννίνων. Η έλλειψη διακρίσεων αποδόθηκε στον κατακερματισμό των σωματείων της περιοχής, η έλλειψη υποδομών και η έλλειψη βοήθειας από τοπικούς παράγοντες. Στήριξη στη νέα προσπάθεια ανακοίνωσε ο ερασιτέχνης Π.Α.Σ. Γιάννινα, βετεράνοι αθλητές και άλλες προσωπικότητες του αθλήματος. Ως στόχος τέθηκε η άνοδος γιαννιώτικων ομάδων σε Εθνικές Κατηγορίες, η αναβάθμιση των ακαδημιών και η δημιουργία αθλητικών εγκαταστάσεων.  

Η αλλαγή της δεκαετίας βρήκε την ανδρική ομάδα να αγωνίζεται στα τοπικά Πρωταθλήματα της Ε.Σ.ΚΑ. Βορειοδυτικής Ελλάδας. Την αγωνιστική περίοδο 2010-11 κατάφερε να ανέλθει από τη Β' Τοπική Κατηγορία στην Α2 Τοπική. Την επόμενη χρονιά, 2011-12, πέτυχε τη δεύτερη συνεχόμενή της άνοδο, αυτή τη φορά στην Α1 Τοπική, έχοντας καταλάβει τη 2η θέση στο Πρωτάθλημα. Ο απολογισμός της χρονιάς, κατά την οποία προπονητής ήταν ο Νίκος Πάνου, ήταν 12 νίκες και 6 ήττες.«Σήκωσε την κούπα του Πρωταθλητή ο Χαρίλαος Τρικούπης», άρθρο στον ιστότοπο του Γ.Σ. Χαρίλαος Τρικούπης Μεσολογγίου, 26 Φεβρουαρίου 2012.

Την αγωνιστική περίοδο 2012-13, μετά από δύο συνεχείς ανόδους και με νέο προπονητή το Δημήτρη Αναστασίου, ο Π.Α.Σ. Γιάννινα έλαβε μέρος στο Πρωτάθλημα της Α1 Ανδρών που διοργάνωσε η Ε.Σ.ΚΑ. Βορειοδυτικής Ελλάδας και συγκεκριμένα στο Γ' Όμιλο.«Ξεκίνησε προετοιμασία ο μπασκετικός ΠΑΣ Γιάννινα», άρθρο στον ιστότοπο του Super FM, 27 Αυγούστου 2012. Το τέλος της κανονικής περιόδου βρήκε το σύλλογο στη 2η θέση της κατάταξης, με απολογισμό 12 νίκες και 4 ήττες.«Μπήκε στα play-off ο ΠΑΣ Γιάννινα!», άρθρο στον ιστότοπο του Super FM, 3 Μαρτίου 2013. Σαν αποτέλεσμα έλαβε το δικαίωμα συμμετοχής στη διαδικασία των Play-offs ανόδου στη Γ' Εθνική Κατηγορία, όπου πραγματοποίησε εξαιρετική πορεία τερματίζοντας στην 4η θέση του βαθμολογικού πίνακα με 13 βαθμούς.«Τελική Φάση Α' Κατηγορίας Ανδρών 2012-2013», πληροφορίες στον επίσημο ιστότοπο της Ένωσης Σωματείων Καλαθοσφαίρισης Βορειοδυτικής Ελλάδας.

Την επόμενη χρονιά, 2013-14, ο Π.Α.Σ. Γιάννινα συγκέντρωσε στη διάρκεια του Πρωταθλήματος της Α1 Κατηγορίας 11 νίκες και 5 ήττες, με αποτέλεσμα να ολοκληρώσει τις αγωνιστικές του υποχρεώσεις στην 3η θέση της βαθμολογίας.«Νίκη και προβάδισμα για τον ΑΓΣΙ», άρθρο στον ιστότοπο του Super FM, 23 Φεβρουαρίου 2014. Play-offs δεν διεξήχθησαν καθώς η προκήρυξη της Β' Φάσης προέβλεπε αγώνες μόνο σε περίπτωση που οι νίκες είχαν μοιραστεί μεταξύ των πρωτοπόρων ομάδων (1ος με 4ο και 2ος με 3ο) στην κανονική περίοδο και ο Π.Α.Σ. δεν είχε καμία νίκη απέναντι στον δεύτερο Φαίακα.«Με νίκη ολοκληρώθηκε το πρωτάθλημα της ΕΣΚΑΒΔΕ για τον ΠΑΣ Γιάννινα», άρθρο στον ιστότοπο του Super FM, 22 Φεβρουαρίου 2014.Μέσα στην χρονιά υπήρξε και αλλαγή προπονητή με τον Αχιλλέα Τώνη να αναλαμβάνει την τεχνική ηγεσία της ομάδας το Νοέμβριο. 

Την επόμενη περίοδο, 2014-15, ο σύλλογος αγωνίστηκε ξανά στην Α1 Κατηγορία και συγκεκριμένα στο Β' Όμιλο. Ο απολογισμός της χρονιάς ήταν 15 νίκες και 3 ήττες, ενώ στην τελική κατάταξη η ομάδα βρέθηκε στη 2η θέση.«Νίκη στα χαρτιά για τον ΠΑΣ Γιάννινα», άρθρο στον ιστότοπο του Super FM, 14 Μαρτίου 2015. Στη συνέχεια διαγωνίσθηκε στα Play-offs ανόδου στη Γ' Εθνική, αποτυγχάνοντας ξανά να κερδίσει εισιτήριο για τις εθνικές κατηγορίες εφόσον τερμάτισε στην 3η θέση.«Για 2 πόντους έχασε την άνοδο ο ΑΓΣΙ!», άρθρο στον ιστότοπο του Super FM, 2 Μαΐου 2015.

Κατά την αγωνιστική περίοδο, 2015-16, ο σύλλογος των Ιωαννίνων φιλοξενήθηκε και πάλι στο 2ο Όμιλο της κορυφαίας Τοπικής Κατηγορίας. Τερμάτισε και πάλι υψηλά και συγκεκριμένα στη 2η θέση. Ο απολογισμός της χρονιάς ήταν 14 νίκες και 4 ήττες, καθώς και ένα εισιτήριο για τη διαδικασία των Play-offs. Εκεί πέτυχε μόλις μία νίκη σε 6 αγώνες, με αποτέλεσμα να καταταγεί 3ος και να παραμείνει στην Κατηγορία. Την επόμενη χρονιά, 2016-17, η απόδοση της ομάδας έπεσε αρκετά με συνέπεια να τερματίσει στην 7η θέση της Κανονικής Περιόδου με 6 νίκες και 12 ήττες συγκομιδή. 

 Ανοδική πορεία και ακμή (2017-2020) 
170px|μικρογραφία|αριστερά|Παλαιότερο λογότυπο του συλλόγου, σε χρήση έως την αποχώρησή του από τις εθνικές κατηγορίες.
Το καλοκαίρι του 2017 με την υπ' αριθμό 34/13-6-2017 απόφαση της εκτελεστικής επιτροπής του Δ.Σ. της Ελληνικής Ομοσπονδίας Καλαθοσφαίρισης, ο Π.Α.Σ. Γιάννινα απορρόφησε το σωματείο Βίκος Ζαγοροχώρια,«Επίσημο: Ο Π.Α.Σ. Γιάννινα ενώνεται με τον Βίκο Ζαγοροχώρια», άρθρο στον ιστότοπο του Super FM, 14 Ιουλίου 2017.«Ο Π.Α.Σ. Γιάννινα “απορρόφησε” το Βίκο», άρθρο στον ιστότοπο InfoBasket.gr, 15 Ιουλίου 2017. με την ομώνυμη εταιρία παραγωγής εμφιαλωμένου νερού να αποτελεί και το χορηγό ονόματος του νέου σχήματος.

Το επόμενο φθινόπωρο ο Π.Α.Σ. Γιάννινα εντάχθηκε στο δυναμικό του 2ου Ομίλου της κορυφαίας Α' Τοπικής Κατηγορίας τον οποίο συγκρότησαν δέκα σωματεία. Ολοκλήρωσε τις υποχρεώσεις του για την Κανονική Περιόδο 2017-18 έχοντας πετύχει 18 νίκες σε ισάριθμους αγώνες, κατακτώντας την κορυφή της βαθμολογικής κατάταξης.«Σαρωτικός στην Κέρκυρα ο Π.Α.Σ. Γιάννινα - Νίκη και για τις γυναίκες επί του Πήγασου», άρθρο στον ιστότοπο του Super FM, 18 Μαρτίου 2018. Στη διαδικασία των Play-offs διασταυρώθηκε με τον Π.Α.Σ. Ναυπάκτου στα πλαίσια των Ημιτελικών. Πετυχαίνοντας άμεσα δύο νίκες (85-44 εντός έδρας,«Α' ΕΣΚΑΒΔΕ: Ημιτελικός Play-offs: Εύκολα το 1-0 για τον Βίκο Π.Α.Σ. Γιάννινα», άρθρο στον ιστότοπο Basket247.gr, 25 Μαρτίου 2018.«Με επίδειξη δύναμης έκανε το 1-0 ο Βίκος Π.Α.Σ. Γιάννινα», άρθρο στον ιστότοπο EpirusBasket.gr, 24 Μαρτίου 2018. 43-93 εκτός έδρας«Στον τελικό της Α' ΕΣΚΑΒΔΕ ο Π.Α.Σ. Γιάννινα!», άρθρο στον ιστότοπο του Super FM, 31 Μαρτίου 2018.«"Άλωσε" την Ναύπακτο και πέρασε στους τελικούς ο Βίκος Π.Α.Σ. Γιάννινα», άρθρο στον ιστότοπο EpirusBasket.gr, 31 Μαρτίου 2018.) προκρίθηκε επιτυχώς στους Τελικούς. Εκεί διασταυρώθηκε με τον Σ.Κ. Ιωάννινα με τον οποίο μοιράζονταν την ίδια έδρα, το Κλειστό Γυμναστήριο Λιμνοπούλας. Εν τέλει ο Π.Α.Σ. Γιάννινα ολοκλήρωσε την αγωνιστική περίοδος αήττητος κάνοντας το 2-0 στη σειρά (80-73 εντός και 55-72 εκτός). Την κατάκτηση του τίτλου του Πρωταθλητή Βορειοδυτικής Ελλάδος συνόδευσε το δικαίωμα ανόδου στη Γ' Εθνική Κατηγορία για πρώτη φορά στην ιστορία του.«ΕΣΚΑΒΔΕ: Πρωταθλητής ο Π.Α.Σ. Γιάννινα και άνοδος στη Γ' Εθνική», άρθρο στον ιστότοπο InfoBasket.gr, 21 Απριλίου 2018. Προπονητής του συλλόγου την επιτυχημένη αυτή χρονιά ήταν ο Κώστας Σδράκας, ωστόσο η συνεργασία των δύο πλευρών δεν επεκτάθηκε πέρα από το καλοκαίρι.«Ο Κώστας Σδράκας ρίχνει… φως στις σκιές του «διαζυγιού» με τον Π.Α.Σ. Γιάννινα», άρθρο στον ιστότοπο InfoBasket.gr, 25 Ιουνίου 2018.«Α' ΕΣΚΑΒΔΕ: Πρωταθλητής ο Βίκος Π.Α.Σ. Γιάννινα», άρθρο στον ιστότοπο Sovara.gr, 23 Απριλίου 2018.

Τον Ιούλιο του 2018 ανέλαβε τη θέση του πρώτου προπονητή της ανδρικής ομάδας ο Θωμάς Κωστόπουλος.«Στο Θωμά Κωστόπουλο το "τιμόνι" του Π.Α.Σ. Γιάννινα», άρθρο στον ιστότοπο InfoBasket.gr, 11 Ιουλίου 2018.«Στον Βίκος Π.Α.Σ. Γιάννινα συνεχίζει ο Θωμάς Κωστόπουλος!», άρθρο στον ιστότοπο BlueNews.gr, 13 Ιουλίου 2018. Το επόμενο φθινόπωρο ο σύλλογος των Ιωαννίνων εντάχθηκε στον 1ο Όμιλο Βορρά της Γ' Εθνικής Κατηγορίας, τον οποίο συνέθεσαν 13 σωματεία. Στη διάρκεια της περιόδου 2018-19 ο Π.Α.Σ. Γιάννινα συγκέντρωσε 21 νικηφόρα αποτελέσματα σε 24 αγωνιστικές με αποτέλεσμα να αναδειχθεί για δεύτερη συνεχόμενη χρονιά Πρωταθλητής.«Βαθμολογία και Αποτελέσματα Γ' Εθνικής Κατηγορίας Ανδρών 2018-2019 (1ος Όμιλος Βορρά)», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Γ' Εθνική (3ος Όμιλος): Πρωταθλητής ο ΠΑΣ Γιάννινα, πήρε την άνοδο και η Δόξα», άρθρο στον ιστότοπο BasketBlog.gr, 12 Μαΐου 2019. Κορυφαίος σκόρερ της ομάδας αναδείχθηκαν οι Δημήτρης Γεωργίου (348 πόντοι σε 24 αγώνες, 14,5 κατά μ.ό.) και Βασίλης Πάτρας (300 πόντοι σε 18 αγώνες, 16,66 κατά μ.ό.), ενώ διακρίθηκαν επίσης οι Γιάννης Καραγκιολίδης (269 πόντοι σε 22 αγώνες, 12,23 κατά μ.ό.) και Θοδωρής Παναράς (287 πόντοι σε 24 αγώνες, 11,95 κατά μ.ό.).«Βίκος ΠΑΣ Γιάννινα: Ο δρόμος προς τον τίτλο και τη Β' Εθνική», αφιέρωμα στον ιστότοπο EpirusBasket.gr, 30 Μαΐου 2019. Την ίδια περίοδο η Β' Ομάδα του συλλόγου συμμετείχε στο Πρωτάθλημα του Γ' Ομίλου της Γ' Τοπικής Κατηγορίας Βορειοδυτικής Ελλάδος. Η τελευταία κατέλαβε την 4η θέση της τελικής κατάταξης έχοντας συλλέξει 4 νίκες και 6 ήττες.

Το επόμενο φθινόπωρο ο Π.Α.Σ. Γιάννινα επέστρεψε στα γήπεδα αρχικά ώστε να συμμετάσχει στο θεσμό του Κυπέλλου Ελλάδος. Στην 1η Αγωνιστική της Α' Φάσης διασταυρώθηκε με το Στρατώνι. Στην αναμέτρηση αυτή ηττήθηκε εκτός έδρας με σκορ 93-88 με συνέπεια να αποκλειστεί.«Κύπελλο Ελλάδας (Α’ Φάση – 1η Αγ.): Σπουδαίοι Έσπερος και «Στρατηγοί», στον Λαγκαδά ο Ολυμπιακός», άρθρο στον ιστότοπο Basketa.gr, 18 Σεπτεμβρίου 2019.«Κύπελλο: Με Ερμή Λαγκαδά ο Ολυμπιακός Β' - Αναπτυξιακή Ομάδα», άρθρο στον ιστότοπο EuroHoops.gr, 18 Σεπτεμβρίου 2019. Ο σύλλογος των Ιωαννίνων είχε πλέον το δικαίωμα συμμετοχής στη Β' Εθνική Κατηγορία, όπου και εντάχθηκε στον Όμιλο Βορρά. Τον τελευταίο συγκρότησαν 16 σωματεία στο σύνολο. Ως επίσημη έδρα του συλλόγου δηλώθηκε πλέον το Νέο Κλειστό Γυμναστήριο Ιωαννίνων. Εξαιτίας των επιπτώσεων της Πανδημίας COVID-19 στην Ελλάδα το Πρωτάθλημα διακόπηκε στην 21η Αγωνιστική (αρχές Μαρτίου) και δεν ολοκληρώθηκε ποτέ. Στο σημείο αυτό ο Βίκος Π.Α.Σ. Γιάννινα βρισκόταν μόνος στην κορυφή της βαθμολογικής κατάταξης με 19 νίκες και 2 ήττες στη συλλογή του.«Βαθμολογία και Αποτελέσματα Β' Εθνικής Κατηγορίας Ανδρών 2019-2020 (Όμιλος Βορρά)», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Β' Εθνική (Βορράς): Συνεχίζεται η προέλαση του Π.Α.Σ. Γιάννινα», άρθρο στον ιστότοπο BasketWorld.net, 8 Μαρτίου 2020.«Ε.Ο.Κ.: Διακόπτονται τα πρωταθλήματα μπάσκετ», άρθρο στον ιστότοπο StarSports.gr, 4 Μαΐου 2020. Η Ελληνική Ομοσπονδία Καλαθοσφαίρισης αποφάσισε στα τέλη Μαΐου να επικυρώσει τη βαθμολογική κατάταξη όπως είχε διαμορφωθεί μέχρι το σημείο αυτό. Με τον τρόπο αυτό η ομάδα των Ιωαννίνων αναδείχθηκε επίσημα Πρωταθλήτρια Β' Εθνικής και κέρδισε την άνοδο στην Α2 Εθνική Κατηγορία.«Αποφάσεις Εκτελεστικής Επιτροπής ΕΟΚ», ανακοίνωση στον επίσημο ιστότοπο της Ελληνικής Ομοσπονδίας Καλαθοσφαίρισης, 29 Μαΐου 2020. Την ίδια περίοδο η Β' Ομάδα του συλλόγου συμμετείχε ξανά στο Πρωτάθλημα του Γ' Ομίλου της Γ' Τοπικής Κατηγορίας Βορειοδυτικής Ελλάδος. Πριν τη διακοπή της αγωνιστικής δράσης είχαν διεξαχθεί μόνο δύο αγώνες στα οποία η ομάδα γνώρισε ισάριθμες ήττες. Επισήμως τερμάτισε στην 4η και τελευταία θέση.

 Αποχώριση από τις Εθνικές Κατηγορίες και διάλυση (2020-22) 
Το καλοκαίρι του 2020 πραγματοποιήθηκαν συναντήσεις μεταξύ του Ερασιτέχνη Π.Α.Σ. Γιάννινα και της Διοικούσας Επιτροπής του τμήματος καλαθοσφαίρισης με θέμα τον τρόπο συνέχισης της συνεργασίας τους. Ο Ερασιτέχνης προώθησε την ιδέα δημιουργίας Καλαθοσφαιρικής Ανώνυμης Εταιρείας πριν τη συμμετοχή στην Α2 Εθνική (κάτι που είναι προαιρετικό στο επίπεδο αυτό). Η Διοικούσα Επιτροπή, υπό τον πρόεδρό της Γιάννη Μάντζιο, θεωρούσε από την πλευρά της το πλάνο αυτό μη βιώσιμο οικονομικά και όταν δεν εισακούστηκε ανακοίνωσε την παραίτηση των μελών της.«Παραιτήθηκε η Διοικούσα Επιτροπή του Π.Α.Σ. Γιάννινα», άρθρο στον ιστότοπο InfoBasket.gr, 17 Ιουνίου 2020.«Μάντζιος: «Δεν θέλω Κ.Α.Ε., γιατί δεν θέλω να χρεοκοπήσω τον Π.Α.Σ. Γιάννινα»», άρθρο στον ιστότοπο του Super FM, 18 Ιουνίου 2020.«Ερασιτέχνης ΠΑΣ Γιάννινα: “Θα εξαντλήσουμε τις πιθανότητες δημιουργίας ΚΑΕ”», άρθρο στον ιστότοπο του Super FM, 17 Ιουνίου 2020. Ομοίως αποχώρησε και ο βασικός χορηγός της ομάδας, η οικογένεια Σεπετά.«Δύσκολα στην Α2 ο Π.Α.Σ. Γιάννινα», άρθρο στον ιστότοπο InfoBasket.gr, 9 Ιουλίου 2020. Η περιφέρεια έδωσε το παρών και με προεξέχων τον κ. Γοργόλη πρότεινε λύσεις ρεαλιστικές που έγιναν αποδεκτές από τον Ερασιτέχνη, αλλά για άγνωστους λόγους δεν συνέβη το ίδιο και από την Διοικούσα Επιτροπή. Στα τέλη Αυγούστου ο Ερασιτέχνης ανακοίνωσε πως δεν βρέθηκε λύση στα ζητήματα αυτά και έστειλε επιστολή στην Ομοσπονδία ότι ο Π.Α.Σ. Γιάννινα δεν θα συμμετείχε τον επόμενο μήνα στο Πρωτάθλημα της Α2 Εθνικής.«Αποχαιρέτησε την Α2 ο Π.Α.Σ. Γιάννινα, σε δύσκολη θέση και το Αγρίνιο», άρθρο στον ιστότοπο InfoBasket.gr, 25 Αυγούστου 2020.«Αποσύρθηκε και επίσημα ο ερασιτέχνης Π.Α.Σ. Γιάννινα από την Α2 ανδρών μπάσκετ», άρθρο στον ιστότοπο του Super FM, 25 Αυγούστου 2020.

Τις επόμενες αγωνιστικές περιόδους ο Π.Α.Σ. Γιάννινα διατηρούσε μόνο τμήματα νεαρών αθλητών και δεν συμμετείχε με ανδρική ομάδα σε κάποια Κατηγορία της Ε.Σ.ΚΑ. Βορειοδυτικής Ελλάδος. 

 Νέα αρχή 
Το καλοκαίρι του 2022 αποφασίστηκε η κάθοδος της ομάδας στην Β' ΕΣΚΑΒΔΕ.

Με συνοπτικές διαδικασίες και μόλις με 1 ήττα στο πρωτάθλημα, η ομάδα κέρδισε την άνοδο στην Α' ΕΣΚΑΒΔΕ.

 Περίοδοι σε εθνικές κατηγορίες 
ΠερίοδοςΚατηγορίαΘέσηΚορυφαίος Σκόρερ ΚΠΚύπελλοΕυρωπαϊκές διοργανώσεις2018-19 4Γ' Εθνική 1 - 21-3  - - Δημήτρης Γεωργίου - --  -  -2019-20 3Β' Εθνική 1 - 19-2  - - - 1η - Α' Φάσης 1-  -  -

 Πρόσωπα 
+Διακεκριμένοι ΚαλαθοσφαιριστέςΕθνΟνοματεπώνυμοΔημήτρης ΓεωργίουΓιάννης ΚαραγκιολίδηςΓιώργος ΜανάκαςΔημήτρης ΜάντζιοςΠαναγιώτης ΜάντζιοςΓιώργος ΜαυρογιάννηςΑπόστολος ΝαούμηςΘοδωρής ΠανάραςΒασίλης Πάτρας
+ΠροπονητέςΕθνΟνοματεπώνυμοΘητείαΓιάννης Παπαδόπουλος ???? - 2011Νίκος Πάνου2011 - 2012Δημήτρης Αναστασίου2012 - Νοε 2013Αχιλλέας ΤώνηςΝοε 2013 - 2014Γιάννης Παπαδόπουλος2014 - 2015Νίκος Παπανικολάου2015 - 2017Κώστας Σδράκας2017 - Ιουν 2018Θωμάς ΚωστόπουλοςΙουλ 2018 - Ιουν 2020Νίκος Πάνου2022-
<div style="clear: both"><div style="clear: both">

 Έμβλημα 

 Έδρα 
Έδρα του συλλόγου αποτελούσε το Κλειστό Γυμναστήριο Λιμνοπούλας, τμήμα του Ε.Α.Ν.Κ. Ιωαννίνων,μέχρι την σεζόν 2018-19.Από την σεζόν 2019-20 γίνεται χρήση του Νέου Κλειστού Γυμναστηρίου Ιωαννίνων.

 Τρέχουσα αγωνιστική περίοδος 
Κατά την τρέχουσα αγωνιστική περίοδο, 2022-23, ο Π.Α.Σ. Γιάννινα συμμετέχει στην Β ΕΣΚΑΒΔΕ.

Έδρα του συλλόγου είναι το Νέο Κλειστό Γυμναστήριο Ιωαννίνων, χωρητικότητας 450 καθήμενων θεατών. Πρόεδρος της διοικούσας επιτροπής των τμημάτων καλαθοσφαίρισης είναι ο Δημήτρης Αναστασίου. 

 Τμήματα υποδομής 
Η ακαδημία νεαρών αρρένων αθλητών του συλλόγου διαγωνίζεται στα Τοπικά ηλικιακά Πρωταθλήματα που διοργανώνει η Ε.Σ.ΚΑ. Βορειοδυτικής Ελλάδας. Το καλοκαίρι του 2020 έλαβε χώρα αναδιοργάνωση των τμημάτων αυτών με στόχο την βελτίωση τους σε κάθε επίπεδο.«Νέο ξεκίνημα για τις ενιαίες Ακαδημίες μπάσκετ του Π.Α.Σ. Γιάννινα», άρθρο στον ιστότοπο της εφημερίδας «Ηπειρωτικός Αγών», 30 Αυγούστου 2020.

Την αγωνιστική περίοδο 2007-08 ο σύλλογος των Ιωαννίνων κατέκτησε το Τοπικό Πρωτάθλημα Προ-μίνι '95. Στο Μεγάλο Τελικό νίκησε στο Αγρίνιο το Φι.Μπα. Αγρινίου με σκορ 55-53.«Πρωτάθλημα προμίνι ΕΣΚΑΒΔΕ: Το πρωτάθλημα της Νικόπολης...», άρθρο στον ιστότοπο AtPreveza.gr, 4 Δεκεμβρίου 2014.«ΜΙΝΙ 95, Πρωταθλητής η ομάδα του Π.Α.Σ. Γιάννενα», άρθρο στον ιστότοπο AtlasPrevezas.blogspot.com, 21 Ιουνίου 2008. 

Την επόμενη χρονιά, 2008-09, ο Π.Α.Σ. κατέκτησε το Τοπικό Πρωτάθλημα Μίνι '95, επικρατώντας της ομάδας της Νικοπόλεως.«Απόλυτα επιτυχημένη η πορεία των "Μικρών" ομάδων της Νικόπολης», άρθρο στον ιστότοπο AtlasPrevezas.blogspot.com, 21 Ιουνίου 2008.  

Την αγωνιστική περίοδο 2018-19 το σωματείο κατέκτησε αήττητο το Τοπικό Πρωτάθλημα Προ-μίνι '06. Στο Μεγάλο Τελικό νίκησε στην Άρτα τη Νικόπολη με σκορ 39-36.«Πρωταθλητής Προμίνι ΕΣΚΑΒΔΕ 2018-2019 ο Π.Α.Σ. Γιάννινα – Δεν τα κατάφερε η Νικόπολη», άρθρο στον ιστότοπο GoSports.gr, 19 Ιανουαρίου 2019.  

 Παραπομπές 

 Εξωτερικοί σύνδεσμοι 

 Π.Α.Σ. Γιάννινα (ερασιτέχνης), επίσημος ιστότοπος του συλλόγου.


 Κλειστό Γυμναστήριο Λιμνοπούλας (Π.Ε.Α.Κ.Ι.), επίσημος ιστότοπος.
 Νέο Κλειστό Γυμναστήριο Ιωαννίνων, επίσημος ιστότοπος.


Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.Σ.ΚΑ.Β.Δ.Ε.
Κατηγορία:Ιδρύσεις ομάδων καλαθοσφαίρισης σε άγνωστο έτος